Suve alguse kolm mõisareisi läksid väga suure menuga ja küsiti lisa. Teeme siis augusti alul ühe tiiru veel.
Enamusele eestlastest piirduvad teadmised Lätist kas Riiaga või piiril asuva ALKO-1000 kauplusega. Ometi on tegu Eestist üksjagu suurema riigiga, kus palju huvitavat avastada. Püüan siis seekord panna kokku sellise tuuri, kus Riia üldse välja jääb ja leida sihtkohti, mida eriti ei külastata. Nagu eestlasedki, on lätlased väga uhked oma mõisaarhitektuuri üle ja selleks on ka kõvasti põhjust. Seetõttu tuligi pähe idee külastada mõnd (meile) vähemtuntud lossi Vidzeme piirkonnas.
#000000
Teine loss, mida sel päeval plaan külastada, kannab nime Stameriena. Hoone on umbes samast ajajärgust ja asjatundjad peavad seda üheks huvitavamaks eklektiliseks ehitiseks Läti mõisaajaloos. 1905 aastal põletati see maha aga taastati pärast seda kiiresti. Lätis juba üle 20 aasta toimuval konkursil “Aasta parim hoone Lätis” võitis Stamieriena lossi katus ja fassaad kategoorias “Renoveerimine” eelmisel aastal auväärse 2. koha.
#000002
Mõisa juurde kuulub ka väike õigeusu kirik, mis samuti külastamist väärib.
#000003
Teel hotelli põikame läbi ka Jaungulbene mõisahoone juurest. See on küll renoveerimiseks suletud, kuid arhitektuurse omapära tõttu väärib ka väljast vaatamist.
#000004
Edasi suundume Cesisesse (end. Võnnu) kus saame heita pilgu vana ordulinnuse varemetele ja Gauja rahvuspargile ning teha tagasiteel väike peatus piiriäärses kaupluses.
#000007
Leave this field empty if you're human:
#000010